เอกสารหมายเลข 1นบท้าย 4

แบบประเมินคุณสมบัติของบุคคล

**ชื่อ** นายณัฐ สวาสดิ์รัตน์

**ตำแหน่ง**  นายสัตวแพทย์ชำนาญการ **ตำแหน่งเลขที่** 2439

**กลุ่ม/ฝ่าย**  พัฒนาคุณภาพสินค้าปศุสัตว์ **สำนักงาน** ปศุสัตว์จังหวัดสระบุรี

**กรมปศุสัตว์ กระทรวงเกษตรและสหกรณ์**

**ขอประเมินเพื่อแต่งตั้งให้ดำรงตำแหน่ง**

**ตำแหน่ง** นายสัตวแพทย์ชำนาญการพิเศษ **ตำแหน่งเลขที่** 2439

**กลุ่ม/ฝ่าย** พัฒนาคุณภาพสินค้าปศุสัตว์ **สำนักงาน** ปศุสัตว์จังหวัดสระบุรี

**กรมปศุสัตว์ กระทรวงเกษตรและสหกรณ์**

##### เอกสารหมายเลข 3

**ผลงานที่ขอรับการประเมินเพื่อเลื่อนขึ้นแต่งตั้งให้ดำรงตำแหน่งสูงขึ้น**

**1. ชื่อผลงานเรื่องที่ 1** การเปรียบเทียบคุณภาพน้ำนมดิบในถังนมรวมของศูนย์รวบรวมน้ำนมดิบในพื้นที่จังหวัดสระบุรีที่เข้าร่วมและไม่เข้าร่วมโครงการอาหารเสริม (นม) โรงเรียน ระหว่างเดือนกุมภาพันธ์ 2559 – มกราคม 2563

**ปีที่ดำเนินการ** ปี พ.ศ.2563

**2. ความสำคัญและที่มาของปัญหาที่ทำการศึกษา**

โคนมและอุตสาหกรรมนมโคในประเทศไทยพัฒนามานานกว่า 50 ปี น้ำนมโคเป็นอาหารที่ได้รับการส่งเสริมให้มีการผลิตที่มีคุณภาพและมาตรฐาน รวมถึงความปลอดภัยจากสารตกค้างต่างๆ มาโดยตลอดจากหลายหน่วยงานที่เกี่ยวข้องทั้งภาครัฐและเอกชน เพื่อสุขภาพที่ดีของประชาชนและเยาวชนไทย และเตรียมความพร้อมในการแข่งขันในตลาดอาเซียนและผลิตภัณฑ์จากต่างประเทศ อีกทั้งในปัจจุบันคนไทยมีการใส่ใจให้ความสำคัญกับการดูแลรักษาสุขภาพของตนเองมากขึ้น และรัฐบาลมีนโยบายในการรณรงค์ให้ประชาชนดื่มนมอย่างต่อเนื่อง เพื่อให้มีสุขภาพและอนามัยที่สมบูรณ์และแข็งแรงเป็นทรัพยากรที่มีคุณภาพของประเทศ (พีรพันธ์, 2553) และรัฐบาลได้จัดตั้งโครงการอาหารเสริม (นม) โรงเรียนขึ้นเมื่อปีงบประมาณ 2535 เพื่อแก้ไขปัญหาการขาดสารอาหารและภาวะทุพโภชนาการในเด็ก อีกทั้งยังเป็นการส่งเสริมเกษตรกรผู้เลี้ยงโคนมให้สามารถขายน้ำนมดิบได้และเป็นการส่งเสริมการใช้ผลผลิตภายในประเทศ (กองทุนเพื่อโครงการอาหารกลางวันในโรงเรียนประถมศึกษา, ม.ป.ป.)

น้ำนมบางส่วนจากแหล่งรับซื้อน้ำนมดิบและผลิตภัณฑ์ในท้องตลาดมีคุณภาพไม่ได้มาตรฐาน ทั้งยังมีข้อมูลวัตถุดิบต้นทาง คือ น้ำนมโคจากฟาร์มโคนม มีคุณภาพต่ำกว่าเกณฑ์มาตรฐานที่มีประกาศใช้ โดยมีปัญหาคุณภาพด้านจำนวนเชื้อแบคทีเรียปนเปื้อน, เต้านมอักเสบค่อนข้างสูง และปริมาณเนื้อนมค่อนข้างต่ำ ซึ่งปัญหานี้จะสร้างความสูญเสียทางเศรษฐกิจและความเชื่อมั่นของผู้ผลิตและผู้บริโภคได้ (สุณีรัตน์, 2559)

จากข้อมูลดังกล่าวข้างต้น ปัญหาด้านคุณภาพของน้ำนมโคที่ผลิตภายในประเทศ โดยเฉลี่ยมีเนื้อนมค่อนข้างต่ำ และมีจำนวนจุลินทรีย์กับโซมาติกเซลล์สูงเกินเกณฑ์มาตรฐานอยู่มาก ปัญหาดังกล่าวย่อมส่งผลกระทบในเชิงการตลาดทั้งกรณีที่ต้องแข่งขันกับสินค้านำเข้าจากประเทศคู่ค้าที่มีคุณภาพดีกว่า รวมทั้งการส่งผลิตภัณฑ์ไปขายยังต่างประเทศ โดยเฉพาะอย่างยิ่งในกรณีประเทศที่มีข้อกำหนดมาตรฐานคุณภาพอาหารสูง เนื่องจากอุตสาหกรรมนมไทยเป็นอุตสาหกรรมหนึ่งที่จะได้รับผลกระทบอย่างมากในยุคการค้าเสรีทางการค้าโดยเฉพาะอย่างยิ่งการเปิดประเทศตามข้อตกลงประชาคมเศรษฐกิจอาเซียน (ASEAN Economic Community; AEC) มีผลในปี 2558 และตามพันธกรณีข้อตกลงเขตการค้าเสรี (Free Trade Area; FTA) มีผลในปี 2563 ดังนั้นอุตสาหกรรมนมของประเทศไทยต้องเร่งรัดพัฒนาโดยเฉพาะปัญหาวัตถุดิบต้นน้ำของเกษตรกรผู้เลี้ยงโคนมของประเทศไทย (ประวีณ์, 2556)

ตามยุทธศาสตร์พัฒนาโคนมและผลิตภัณฑ์นม ปี 2560 - 2569 ได้กำหนดตัวชี้วัดด้านคุณภาพ น้ำนมดิบระดับฟาร์มโคนม โดยกำหนดให้ค่าโซมาติกเซลล์ ไม่เกิน 400,000 เซลล์/มิลลิลิตร และเนื้อนม ไม่รวมมันเนย ไม่น้อยกว่าร้อยละ 8.75 และไขมัน ไม่น้อยกว่าร้อยละ 3.75 อีกทั้งนโยบายยกระดับ นมโรงเรียนให้ได้มาตรฐานสากล ด้านการผลิตให้มีการยกระดับฟาร์มตามการปฏิบัติทางการเกษตรที่ดีสำหรับฟาร์มโคนม (GAP) โดยกรมปศุสัตว์ติดตามและให้คำแนะนำการพัฒนาฟาร์มอย่างต่อเนื่อง และยกระดับคุณภาพน้ำนมดิบ โดยกำหนดให้ปริมาณของแข็งรวม (Total Solid : TS) โดยมีการติดตามและประเมินผลการวิเคราะห์ตัวอย่างจากศูนย์รวบรวมน้ำนมดิบเดือนละ 1 ครั้ง มีแผนเพิ่มประสิทธิภาพทั้งระบบ เช่น ปรับปรุงอาหารโดยนำอาหารสำเร็จ (Total Mixed Ratio : TMR) มาใช้ และปริมาณเซลล์เม็ดเลือดขาว (Somatic Cell Count : SCC) โดยมีเป้าหมายในการลดจำนวนปริมาณเซลล์เม็ดเลือดขาวเหลือ 500,000 เซลล์/มิลลิลิตร โดยได้กำหนดแนวทางให้ความรู้แก่เกษตรกรของหน่วยพัฒนาสุขภาพและผลผลิตโคนม (Dairy Herd Health Unit) ของกรมปศุสัตว์

ประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา 2562 และปีการศึกษา 2563 ได้ประกาศกำหนดให้ คุณสมบัติของผู้ประกอบการผลิตภัณฑ์นมที่เข้าร่วมโครงการฯ ต้องมีผลผ่านการตรวจวิเคราะห์คุณภาพนมโรงเรียนจากกรมวิทยาศาสตร์การแพทย์/ศูนย์วิทยาศาสตร์การแพทย์ ตามประกาศกระทรวงสาธารณสุข โดยต้องมีค่าไขมัน (Fat) รวมกับเนื้อนมไม่รวมไขมัน (Solids not fat) ไม่น้อยกว่าร้อยละ 11.95 และต้อง ใช้น้ำนมโคจากศูนย์รวบรวมน้ำนมดิบหรือน้ำนมโคจากฟาร์มโคนมซึ่งใบรับรองยังไม่หมดอายุหรือมีหนังสือรับรองจากหน่วยงานที่ให้การรับรองโดยน้ำนมโคต้องมีคุณภาพตามมาตรฐาน ทั้งนี้ผลวิเคราะห์จากกรมปศุสัตว์ ต้องมีจำนวนเซลล์โซมาติก (Somatic Cell Count) ไม่เกิน 500,000 เซลล์/ลบ.ซม.และมีปริมาณเนื้อนมรวม (Total Solid) ไม่ต่ำกว่าร้อยละ 12.25 (ประกาศคณะกรรมการอาหารนมเพื่อเด็กและเยาวชน, 2562 และ 2563) ดังนั้น ผู้ประกอบการผลิตภัณฑ์นมที่เข้าร่วมโครงการฯ จำเป็นต้องมีการส่งเสริมและพัฒนาคุณภาพน้ำนมดิบของศูนย์รวบรวมน้ำนมดิบของตนเองและคู่ค้าให้ผ่านเกณฑ์ตามข้อกำหนดของคณะกรรมการอาหารนมเพื่อเด็กและเยาวชน

ในพื้นที่จังหวัดสระบุรี มีศูนย์รวบรวมน้ำนมดิบทั้งสิ้น 23 แห่ง ซึ่งสำนักงานปศุสัตว์จังหวัดสระบุรี ได้มีการตรวจสอบปริมาณและคุณภาพน้ำนมในเขตพื้นที่ และให้คำแนะนำแก่ศูนย์รวบรวมน้ำนมดิบ ที่คุณภาพน้ำนมดิบไม่ผ่านเกณฑ์อย่างต่อเนื่อง อีกทั้ง ข้อมูลจากองค์การส่งเสริมกิจการโคนมแห่งประเทศไทย ในปีการศึกษา 2561 มีศูนย์รวบรวมน้ำนมดิบในพื้นที่จังหวัดสระบุรีเข้าร่วมโครงการอาหารเสริม (นม) โรงเรียน จำนวน 12 แห่งและไม่เข้าร่วมโครงการฯ จำนวน 11 แห่ง และปีการศึกษา 2562 มีศูนย์รวบรวมน้ำนมดิบที่เข้าร่วมโครงการฯ จำนวน 16 แห่ง และไม่เข้าร่วมโครงการฯ จำนวน 7 แห่ง จากข้อมูลดังกล่าวข้างต้นแสดงให้เห็นว่าศูนย์รวบรวมน้ำนมดิบมีคุณภาพน้ำนมดิบผ่านเกณฑ์ตามประกาศคณะกรรมการอาหารนมเพื่อเด็กและเยาวชนสามารถเข้าร่วมโครงการเพิ่มขึ้นในปีการศึกษา 2562 แต่อย่างไรก็ตามยังคงมีศูนย์รวบรวมน้ำนมดิบที่ยังไม่ผ่านเกณฑ์ตามประกาศฯ การศึกษาในครั้งนี้ ซี่งผู้ศึกษาจะนำข้อมูลผลการตรวจสอบคุณภาพน้ำนมดิบด้านเซลล์โซมาติก (Somatic Cell Count) และปริมาณเนื้อนมรวม (Total Solid) มาวิเคราะห์ข้อมูลเปรียบเทียบคุณภาพน้ำนมดิบในถังนมรวมของศูนย์รวบรวมน้ำนมดิบพื้นที่จังหวัดสระบุรีที่เข้าร่วมและไม่เข้าร่วมโครงการอาหารเสริม (นม) โรงเรียน เพื่อเป็นแนวทางในการพัฒนาคุณภาพน้ำนมดิบเพิ่มเติมจากมาตรการของกรมปศุสัตว์

**3. วัตถุประสงค์ในการศึกษา**

เพื่อวิเคราะห์ข้อมูลเปรียบเทียบคุณภาพน้ำนมดิบในถังนมรวมของศูนย์รวบรวมน้ำนมดิบในพื้นที่ จังหวัดสระบุรีที่เข้าร่วมและไม่เข้าร่วมโครงการอาหารเสริม (นม) โรงเรียน เพื่อเป็นแนวทางในการพัฒนาคุณภาพน้ำนมดิบเพิ่มเติมจากมาตรการของกรมปศุสัตว์

**4. ความรู้ทางวิชาการ หรือแนวคิด หรือหลักทฤษฎีที่ใช้ในการดำเนินการ**

4.1 ศึกษาข้อมูลพื้นฐาน ข้อมูลที่ได้จากการรวบรวมจากวารสารเอกสารงานวิจัยต่างๆ ข้อมูลของหน่วยงานราชการที่เกี่ยวข้อง รวมทั้งผลการวิเคราะห์คุณภาพน้ำนมดิบ

4.2 วิเคราะห์ข้อมูลโดยวิธีทางสถิติ เช่น ข้อมูลเชิงพรรณนา (Descriptive Statistics) และค่าเฉลี่ยร้อยละ ดังนี้

4.2.1 ประชากรและกลุ่มตัวอย่าง

- ผลการวิเคราะห์คุณภาพน้ำนมดิบจากศูนย์รวบรวมน้ำนมดิบในพื้นที่จังหวัดสระบุรี จำนวน 23 แห่ง ระหว่างเดือน กุมภาพันธ์ 2559 – มกราคม 2563

4.2.2 การคัดเลือกเครื่องมือที่ใช้ในการศึกษา

- นำผลการวิเคราะห์ที่ได้หาค่าเฉลี่ย ส่วนเบี่ยงเบนมาตรฐาน และเปรียบเทียบกลุ่มตัวอย่างด้วยการวิเคราะห์ Independent t-test หรือสถิติอื่นที่เหมาะสมและหาปัจจัยที่เกี่ยวข้องซึ่งมีผลต่อคุณภาพน้ำนมดิบ**5. วิธีการหรือขั้นตอนการศึกษา**

5.1 ศึกษา ค้นคว้า รวบรวมข้อมูล เอกสารวิชาการ ที่เกี่ยวข้อง

5.2 เก็บตัวอย่างน้ำนมดิบส่งตรวจวิเคราะห์ทางห้องปฏิบัติการ

5.3 รวบรวมข้อมูล และวิเคราะห์

5.4 สรุปผล เขียนรายงานผลการติดตาม และวิจารณ์

**6. ผลงาน 100% มีผู้ดำเนินการดังนี้**

(1) นายณัฐ สวาสดิ์รัตน์ สัดส่วนผลงาน 80%

(2) นายทะเนตร แสนพงษ์ สัดส่วนผลงาน 10%

(2) นางสาวจุไรรัตน์ สิงหนาท สัดส่วนผลงาน 10%

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

7.1 วางแผน ดำเนินงาน รวบรวมข้อมูล และค้นคว้ารวบรวมเอกสารที่เกี่ยวข้อง 30%

7.2 เก็บตัวอย่างน้ำนมดิบส่งตรวจวิเคราะห์ทางห้องปฏิบัติการ 10%

7.3 รวบรวมข้อมูล สรุปและวิเคราะห์ผลการศึกษา และจัดทำเอกสาร 40%

**8. ประโยชน์ที่คาดว่าจะได้รับ**

ได้แนวทางในการปรับปรุงการพัฒนาคุณภาพน้ำนมดิบเพิ่มเติมจากมาตรการของกรมปศุสัตว์

**9. ระบุผลสำเร็จของงาน หรือผลการศึกษา**

อยู่ระหว่างการศึกษา

**10. ความยุ่งยากในการดำเนินการ/ปัญหา/อุปสรรค**

อยู่ระหว่างการศึกษา

**11. การนำไปใช้ประโยชน์ หรือคาดว่าจะนำไปใช้ประโยชน์**

ได้แนวทางในการปรับปรุงการพัฒนาคุณภาพน้ำนมดิบเพิ่มเติมจากมาตรการของกรมปศุสัตว์ และสามารถพัฒนาการผลิตน้ำนมที่มีคุณภาพตามข้อกำหนดต่างๆ ของส่วนราชการที่เกี่ยวข้องและประชาชนได้บริโภคน้ำนมที่มีคุณภาพดีมากยิ่งขึ้น

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ..………………………………

(นายณัฐ สวาสดิ์รัตน์)

ผู้เสนอผลงาน

........../ ................../............

ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ

ลงชื่อ ............................................ ลงชื่อ...................................................

(นายทะเนตร แสนพงษ์) (นางสาวจุไรรัตน์ สิงหนาท)

ตำแหน่ง นายสัตวแพทย์ชำนาญการ ตำแหน่ง นายสัตวแพทย์ปฏิบัติการ

ผู้ร่วมดำเนินการ ผู้ร่วมดำเนินการ

........../ ................../............ ........../ ................../............

ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความจริงทุกประการ

ลงชื่อ.........................................

(..........................................)

ตำแหน่ง............................................

........../ ................../............

**หมายเหตุ** หากผลงานมีลักษณะเฉพาะ เช่น แผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจาณาของคณะกรรมการได้

เอกสารหมายเลข 3

**ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งสูงขึ้น**

**1. ชื่อผลงานเรื่องที่ 2** การศึกษาความสัมพันธ์ของการปฏิบัติทางการเกษตรที่ดี (GAP) กับคุณภาพน้ำนมดิบในพื้นที่จังหวัดลพบุรี จังหวัดสระบุรีและจังหวัดนครราชสีมา

**ปีที่ดำเนินการ** ปี พ.ศ. 2562-2563

**2. ความสำคัญและที่มาของปัญหาที่ทำการศึกษา**

อุตสาหกรรมนมไทยเป็นอุตสาหกรรมหนึ่งที่จะได้รับผลกระทบอย่างมากในยุคเสรีทางการค้าโดยเฉพาะอย่างยิ่ง การเปิดประเทศตามข้อตกลงประชาคมเศรษฐกิจอาเซียน (ASEAN Economic Community; AEC) ซึ่งจะมีผลในปี 2558 และตามพันธกรณีข้อตกลงเขตการค้าเสรี (Free Trade Area; FTA) มีผลในปี 2563 จึงมีความจำเป็นอย่างยิ่งในการเตรียมความพร้อมเพื่อการแข่งขันเชิงการตลาด และเพื่อรองรับปัญหาต่างๆ ที่จะเกิดขึ้นในอนาคตอันใกล้ ทั้งนี้มีหลายเรื่องที่อุตสาหกรรมนมของประเทศต้องรีบเร่งพัฒนาโดยเฉพาะปัญหาวัตถุดิบต้นน้ำของประเทศไทย ซึ่งเรื่องหนึ่งที่สำคัญ คือ ปัญหาด้านคุณภาพน้ำนมที่ผลิตในประเทศไทย ซึ่งที่ผ่านมานมที่ผลิตได้โดยเฉลี่ยมีเนื้อนมค่อนข้างต่ำและมีจำนวนจุลินทรีย์กับโซมาติกเซลล์สูงเกินกว่าเกณฑ์มาตรฐานอยู่มาก (ประวีร์และเนาวรัตน์, 2556)

น้ำนมดิบเป็นสินค้าเกษตรและอาหารที่มีความสำคัญอย่างยิ่งอย่างหนึ่งของประเทศไทยในกระบวนการผลิตจึงต้องคำนึงถึงคุณภาพ ความสะอาดความปลอดภัยในการบริโภคในทุกขั้นตอนของห่วงโซ่อาหาร โดยเฉพาะแหล่งที่มาของอาหาร ตั้งแต่กระบวนการผลิต แปรรูป จนถึงผู้บริโภค โดยกระทรวงเกษตรและสหกรณ์ได้จัดทำมาตรฐานสินค้าเกษตร เรื่อง น้ำนมโคดิบ (มกษ.6003-2553) เพื่อใช้กำกับดูแลการผลิตน้ำนมดิบ พัฒนามาตรฐานการจัดการคุณภาพน้ำนมดิบให้มีประสิทธิภาพได้มาตรฐาน สามารถแข่งขันกับต่างประเทศได้ในอนาคต

และกระทรวงเกษตรและสหกรณ์ได้ออกประกาศมาตรฐานสินค้าเกษตร เรื่องการปฏิบัติทางการเกษตรที่ดีสำหรับฟาร์มโคนม (มกษ.6402-2552) ไว้เป็นมาตรฐานทั่วไปเพื่อส่งเสริมสินค้าเกษตรให้ได้คุณภาพและมาตรฐานปลอดภัย ซึ่งใช้เป็นแนวทางปฏิบัติที่ดีในการจัดการปัจจัยที่ส่งผลต่อการผลิตน้ำนมดิบให้ได้คุณภาพ ซึ่งครอบคลุมตั้งแต่การเลี้ยงที่ฟาร์มจนถึงขนส่งน้ำนมดิบไปยังศูนย์รวบรวมน้ำนมดิบ โดยมีข้อกำหนดในด้านองค์ประกอบพื้นฐานของฟาร์มเลี้ยงสัตว์ คือ

1. มีทำเลที่ตั้งฟาร์ม ตลอดจนมีการออกแบบสิ่งก่อสร้างและโรงเรือนที่เหมาะสม

2. มีระบบทำลายเชื้อโรคก่อนเข้า – ออกจากฟาร์ม

3. มีการจัดการโรงเรือน สิ่งแวดล้อมและการจัดการของเสียที่ถูกต้องตามหลักสุขาภิบาล

4. โรงเรือนที่ใช้เลี้ยงสัตว์มีลักษณะและขนาดที่เหมาะสมกับจำนวนสัตว์

5. มีการจัดการด้านอาหารสัตว์อย่างถูกต้องตามหลักสุขศาสตร์

6. มีคู่มือการจัดการฟาร์มและมีระบบการบันทึกข้อมูล

7. การจัดการด้านสุขภาพสัตว์ มีโปรแกรมการให้วัคซีนป้องกันโรคและบำบัดโรคเมื่อเกิดโรค

8. การจัดการด้านบุคคล สัตวแพทย์ สัตวบาล และผู้เลี้ยงสัตว์ต้องมีเพียงพอและเหมาะสมกับจำนวนสัตว์พร้อมทั้งมีสวัสดิการสังคมและการตรวจสุขภาพประจำปีให้กับบุคลากร

การปฏิบัติทางการเกษตรที่ดีสำหรับฟาร์มโคนม (Good Agriculture Practice, GAP) เป็นจุดแข็งในการส่งเสริมให้การผลิตน้ำนมเป็นไปตามมาตรฐาน น้ำนมโคดิบ แต่เป็นมาตรฐานสมัครใจ ซึ่งในปี 2561 มีฟาร์มที่รับการรับรอง GAP เพียง 30% ของฟาร์มโคนมทั้งประเทศ 17,300 ฟาร์ม และภาครัฐได้สร้างแรงจูงใจเพื่อให้เกษตรกรผลิตน้ำนมให้มีคุณภาพ โดยมีประกาศคณะกรรมการโคนมและผลิตภัณฑ์นม เรื่องมาตรฐานการรับซื้อน้ำนมโค ณ ศูนย์รวบรวมน้ำนมดิบ พ.ศ. 2559 โดยกำหนดราคารับซื้อน้ำนมดิบของเกษตรกรตามคุณภาพน้ำนมที่ผลิตได้ และเกษตรกรที่ผ่านการรับรองมาตรฐานฟาร์มตาม มกษ.6402 การปฏิบัติทางการเกษตรที่ดีสำหรับฟาร์มโคนม ตามพระราชบัญญัติมาตรฐานสินค้าเกษตร พ.ศ.2551 จะมีการเพิ่มราคาไม่น้อยกว่า 20 สตางค์ต่อกิโลกรัม

กรมปศุสัตว์ กระทรวงเกษตรและสหกรณ์ เป็นหน่วยงานที่รับผิดชอบโดยตรงในการส่งเสริมการเลี้ยงโคนมและรณรงค์ให้ประชาชนดื่มนมมาเป็นเวลานาน ได้มีการจัดทำระบบการส่งเสริมการเลี้ยงโคนมแบบครบวงจร ตั้งแต่การคัดเลือกพันธุ์ การจัดการฟาร์ม การจัดการอาหาร การจัดการสุขภาพ การจัดการคุณภาพน้ำนม ผู้ศึกษาจึงเห็นความสำคัญในการส่งเสริมเพื่อให้เกษตรกรมีการจัดการฟาร์มตามการปฏิบัติทางการเกษตรที่ดี เพื่อเป็นส่งเสริมและสนับสนุนให้เกษตรกรผลิตน้ำนมดิบให้มีคุณภาพโดยเปรียบเทียบและหาความสัมพันธ์ระหว่างคุณภาพน้ำนมของฟาร์มที่มีการจัดการที่ดีและฟาร์มที่ยังไม่สามารถจัดการฟาร์มให้เป็นไปตามประกาศของกระทรวงเกษตรเพื่อหาแนวทางส่งเสริมต่อไป

เพื่ออธิบายลักษณะของคุณภาพน้ำนมโคดิบเปรียบเทียบระหว่างฟาร์มโคนมที่ผ่านการรับรองการปฏิบัติทางการเกษตรที่ดี (GAP) และฟาร์มที่ไม่ผ่านการรับรองการปฏิบัติทางการเกษตรที่ดี (Non-GAP) ในพื้นที่จังหวัดลพบุรี สระบุรีและนครราชสีมา และเปรียบเทียบคุณภาพน้ำนมดิบในฟาร์มโคนมก่อนและหลังได้รับการรับรองการปฏิบัติทางการเกษตรที่ดี (GAP)

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

4.1 มาตรฐานคุณภาพน้ำนมโคดิบ

4.2 ข้อปฏิบัติของการปฏิบัติทางการเกษตรที่ดี

4.3 การจัดการฟาร์มโคนมและการผลิตน้ำนม

4.4 กระบวนการผลิตน้ำนมตั้งแต่ฟาร์มจนถึงโรงงาน

4.5 ความรู้เรื่องการจัดทำผลงานวิชาการและการใช้สถิติในการวิเคราะห์ข้อมูล

**5. วิธีการหรือขั้นตอนการศึกษา**

5.1 รวบรวมข้อมูลผลตรวจวิเคราะห์คุณภาพน้ำนมดิบ 1) คุณภาพด้านองค์ประกอบน้ำนม ได้แก่ ไขมัน โปรตีน น้ำตาลแล็คโตส เนื้อนมไม่รวมมันเนย เนื้อนมทั้งหมด 2) คุณภาพด้านความสะอาดน้ำนมและสารปนเปื้อนในน้ำนม ได้แก่ จุดเยือกแข็งและปริมาณเซลล์โซมาติก ของสหกรณ์โคนมและศูนย์รวบรวมน้ำนมดิบเอกชนและฟาร์มสมาชิกที่ได้รับการรับรอง GAP และไม่ได้รับการรับรอง GAP ที่ส่งตรวจวิเคราะห์คุณภาพเดือนละ 1 ครั้ง ในปีงบประมาณ 2559-2562

5.2 ความสัมพันธ์ของการปฏิบัติทางการเกษตรที่ดี (GAP) กับคุณภาพน้ำนมดิบในพื้นที่จังหวัดลพบุรี จังหวัดสระบุรีและจังหวัดนครราชสีมา

5.3 วิเคราะห์ข้อมูลด้วยสถิติที่เหมาะสม

5.4 สรุป วิจารณ์ ผลการศึกษา

5.5 รายงานผลการศึกษา จัดทำบทความทางวิชาการและ ดำเนินการเผยแพร่ผลงาน

**6. ผู้ร่วมดำเนินการ**

1.) นางสาวเนาวรัตน์ กำภูศิริ สัดส่วนผลงาน 60%

2.) นายณัฐ สวาสดิ์รัตน์ สัดส่วนผลงาน 20%

3.) นางสาวบุษบา ถานอาดนา สัดส่วนผลงาน 20%

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

7.1 รวบรวมข้อมูลผลตรวจวิเคราะห์คุณภาพน้ำนมดิบ 5%

7.2 วิเคราะห์ข้อมูลคุณภาพน้ำนมของฟาร์มโคนมที่ได้รับและยังไม่ได้รับมาตรฐาน GAP 5%

7.3 ความสัมพันธ์ของการปฏิบัติทางการเกษตรที่ดี (GAP) กับคุณภาพน้ำนมดิบในพื้นที่จังหวัดลพบุรี จังหวัดสระบุรีและจังหวัดนครราชสีมา 5%

7.4 สรุป วิจารณ์ ผลการศึกษา 5%

**8. ประโยชน์ที่คาดว่าจะได้รับ**

-

**9. ระบุผลสำเร็จของงาน หรือผลการศึกษา(กรณีที่เป็นผลงานที่ดำเนินการเสร็จแล้ว)**

1.) นำผลการศึกษา ไปกำหนดแนวทางส่งเสริมฟาร์มโคนมให้ได้รับการรับรองการปฏิบัติทางการเกษตรที่ดีและแก้ไขปัญหาคุณภาพน้ำนมที่ผลิตในการได้ ให้เป็นไปตามมาตรฐานและปลอดภัยต่อผู้บริโภค

2.) ทราบถึงปัญหา อุปสรรค และแนวทางการส่งเสริมให้เกษตรกรจัดการฟาร์มตามข้อปฏิบัติทางการเกษตรที่ดี เพื่อให้คุณภาพน้ำนมของประเทศไทยดีขึ้น

**10. ความยุ่งยากในการดำเนินงาน**

ในขั้นตอนการรวบรวมข้อมูล การให้ได้ข้อมูลฟาร์มโคนมที่ได้รับการรับรองการปฏิบัติทางการเกษตรที่ดีของฟาร์มโคนม (GAP) ในพื้นที่จังหวัดต่างๆพร้อมรายละเอียดระยะเวลาตั้งแต่ได้รับการรับรอง การรวบรวมข้อมูลผลวิเคราะห์คุณภาพน้ำนมย้อนหลัง 4 ปีและการเตรียมข้อมูลวิเคราะห์ทางสถิติ

**11. การนำไปใช้ประโยชน์หรือคาดว่าจะนำไปใช้ประโยชน์**

กรมปศุสัตว์ทราบถึงปัญหา อุปสรรค ศักยภาพ และ ความเป็นไปได้ในการพัฒนามาตรฐานฟาร์มโคนมหรือการปฏิบัติทางการเกษตรที่ดีสำหรับฟาร์มโคนม (GAP) และแนวทางแก้ไขปัญหา การปรับปรุง พัฒนา คุณภาพน้ำนมของประเทศไทย เพื่อให้สามารถแข่งขันกับประเทศที่สามารถผลิตน้ำนมคุณภาพดีได้

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ..........................................

(นายณัฐ สวาสดิ์รัตน์)

ผู้เสนอผลงาน

........../ ................../.............

ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ

ลงชื่อ............................................... ลงชื่อ...............................................

(นางสาวเนาวรัตน์ กำภูศิริ) (นางสาวบุษบา ถานอาดนา)

ตำแหน่ง นายสัตวแพทย์ชำนาญการพิเศษ . ตำแหน่ง นายสัตวแพทย์ชำนาญการ

ผู้ร่วมดำเนินการ ผู้ร่วมดำเนินการ

........../ ................../............ ........../ ................../............

ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ

ลงชื่อ.........................................

(..........................................)

ตำแหน่ง............................................

........../ ................../............

หมายเหตุ หากผลงานมีลักษณะเฉพาะ เช่น แผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจาณาของคณะกรรมการได้

เอกสารหมายเลข 3

**ผลงานที่ขอรับการประเมินเพื่อเลื่อนขึ้นแต่งตั้งให้ดำรงตำแหน่งสูงขึ้น**

1. **ชื่อผลงานเรื่องที่ 3** การศึกษาคุณภาพน้ำนมดิบของศูนย์รวบรวมน้ำนมดิบจังหวัดสระบุรีตามโครงการอาหารเสริม(นม)โรงเรียน ระหว่างปี 2557 – 2560

**ปีที่ดำเนินการ** ระหว่างปี พ.ศ.2557-2560

**2. ความสำคัญและที่มาของปัญหาที่ทำการศึกษา**

โครงการอาหารเสริมนมโรงเรียน เป็นนโยบายของรัฐบาลที่ต้องการให้นักเรียน และเยาวชนได้ดื่มน้ำนมที่มีคุณภาพดี และเกษตรกรผู้เลี้ยงโคนมมีรายได้จากการขายน้ำนมดิบ ซึ่งได้พัฒนามาตรฐานการผลิตตลอดห่วงโซ่อาหารมาโดยตลอด ตั้งแต่ อาหารสัตว์ ฟาร์ม ศูนย์รวบรวมน้ำนมดิบ โดยกรมปศุสัตว์ดูแลแนะนำส่งเสริมให้เข้าระบบมาตรฐานการปฏิบัติทางการเกษตรที่ดี (GAP) และมาตรฐานการปฏิบัติที่ดีสำหรับศูนย์รวบรวมน้ำนมดิบ (GMP) เบื้องต้นเป็นมาตรฐานภาคสมัครใจ และโรงงานแปรรูปและผลิตภัณฑ์นม (GMP) ซึ่งเป็นมาตรฐานบังคับตามกฎหมายภายใต้พระราชบัญญัติอาหาร พ.ศ. 2522 กระทรวงสาธารณสุข เป็นผู้กำกับและดูแล ซึ่งเริ่มใช้มานานกว่า 10 ปีแล้ว ตลอดเวลาที่ผ่านมาการให้ความรู้กับผู้เกี่ยวข้องทุกระดับ โดยเฉพาะเกษตรกร, การออกเกณฑ์กำหนดตามมาตรฐานคุณภาพน้ำนมโค, การปรับปรุงเกณฑ์การให้น้ำนม ที่คุณภาพดี แต่ยังพบว่าระบบการดูแลตลอดห่วงโซ่อาหารยังไม่เข้มงวดมากพอ ทั้งในน้ำนมดิบจากฟาร์มและในน้ำนมพร้อมดื่มในโครงการอาหารเสริมนมโรงเรียน จากข้อมูลย้อนหลังมากกว่า 5 ปีของกรมปศุสัตว์ พบว่า น้ำนมดิบโคมีปัญหาด้านเต้านมอักเสบ ประเมินจากจำนวนเซลล์โซมาติก (Somatic cell count) ในน้ำนมถังรวมฟาร์ม และของแข็งทั้งหมดในน้ำนม (Total Solids) ค่อนข้างต่ำ ในปี 2556 – 2557 จำนวนฟาร์มร้อยละ 60 ที่มีผลตรวจเซลล์โซมาติกน้อยกว่า 500,000 เซลล์/มล. และจำนวนฟาร์มเพียงร้อยละ 50 ที่มีปริมาณของแข็งทั้งหมดในน้ำนมสูงกว่า ร้อยละ12 จากข้อมูลการสุ่มตรวจผลิตภัณฑ์นมพร้อมดื่มโดย คณะกรรมการอาหารและยา และสำนักงานสาธารณสุขจังหวัด พบว่า มีจำนวนสุ่มตรวจในมาตรการ เฝ้าระวังค่อนข้างน้อยและไม่สม่ำเสมอ ปัญหาผลิตภัณฑ์นมส่วนใหญ่ที่พบเป็นด้านแบคทีเรียเป็นหลัก ซึ่งสาเหตุมาจากคุณภาพน้ำนมดิบต้นทางกระบวนการผลิต การเก็บรักษาและการขนส่งจากโรงงานแปรรูปไปยังผู้บริโภคที่ควบคุมอุณหภูมิการเก็บรักษาไม่ได้ตามข้อกำหนด ซึ่งต่อมาปลายปี 2557 ได้มีประกาศคณะกรรมการโคนมและผลิตภัณฑ์นมเรื่อง หลักเกณฑ์และแนวทางปฏิบัติโครงการอาหารเสริม (นม) โรงเรียน ภาคเรียนที่ 2/2557 ประกาศ ณ วันที่ 17 ตุลาคม พ.ศ.2557 ให้กรมปศุสัตว์และกรมส่งเสริมสหกรณ์ จัดเจ้าหน้าที่ร่วมปฏิบัติงานในชุดปฏิบัติการสำรวจตรวจสอบศูนย์รวบรวมน้ำนมดิบตาม MOU ทั้งประเทศ และโรงงานแปรรูปนมโรงเรียนที่เข้าร่วมโครงการอาหารเสริม (นม) โรงเรียนทั่วประเทศนั้น

กรมปศุสัตว์ ได้มอบหมายให้สำนักงานปศุสัตว์เขต 1 ร่วมกับสำนักงานปศุสัตว์จังหวัดสระบุรี, สำนักงานตรวจสอบสินค้าปศุสัตว์ และสำนักงานสหกรณ์จังหวัดสระบุรี เก็บตัวอย่างน้ำนมและผลิตภัณฑ์นม ส่งตรวจคุณภาพน้ำนมทางห้องปฏิบัติการของสำนักงานตรวจสอบคุณภาพสินค้าปศุสัตว์ ถึงแม้ว่ากรมปศุสัตว์จะไม่ได้ควบคุม กำกับ ดูแลโรงงานแปรรูปหรือนมโรงเรียนโดยตรง แต่ต้องควบคุม กำกับ ดูแลอาหารสัตว์ ฟาร์มโคนมและศูนย์รวบรวมน้ำนมดิบ ให้ได้มาตรฐานและน้ำนมมีคุณภาพเพื่อส่งแปรรูปต่อไป จึงเป็นที่มาของการศึกษาในครั้งนี้

**3. วัตถุประสงค์ในการศึกษา**

3.1 เพื่อศึกษาคุณภาพน้ำนมดิบถังนมรวมของศูนย์รวบรวมน้ำนมดิบกับเกณฑ์มาตรฐาน ด้านคุณภาพองค์ประกอบน้ำนมดิบ , ค่าเซลล์โซมาติก

3.2 เพื่อศึกษาวิเคราะห์ถึงแนวโน้มการเปลี่ยนแปลงคุณภาพน้ำนมดิบของศูนย์รวบรวมน้ำนมดิบ ซึ่งสามารถนำไปใช้เป็นข้อมูลในการพิจารณาหาแนวทาง ในการเฝ้าระวังป้องกันและแก้ไขปัญหาในระบบการผลิตน้ำนมดิบของศูนย์รวบรวมน้ำนมดิบและเกษตรกรผู้เลี้ยงโคนม

3.3 เพื่อเป็นข้อมูลในการพิจารณาโครงการอาหารเสริม (นม) โรงเรียน

**4. ความรู้ทางวิชาการ หรือแนวคิด หรือหลักทฤษฎีที่ใช้ในการดำเนินการ**

4.1 นโยบายของรัฐบาล การบริหารจัดการโครงการอาหารเสริม (นม) โรงเรียน

4.2 นโยบายของกรมปศุสัตว์ ที่เกี่ยวข้องกับนมโรงเรียน

4.3 เอกสารทางวิชาการ วิเคราะห์เจาะลึกอุตสาหกรรมนมประเทศไทย

4.4 แนวคิดตามวารสารอุตสาหกรรมเกษตรพระจอมเกล้า

**5. วิธีการหรือขั้นตอนการศึกษา**

5.1 ศึกษา ค้นคว้า ข้อมูลเอกสารวิชาการ ที่เกี่ยวข้องแนวความคิดเกี่ยวกับ โครงการอาหารเสริม (นม) โรงเรียน

5.2 รวบรวมข้อมูลจากผลการตรวจวิเคราะห์ คุณภาพน้ำนม โครงการอาหารเสริม (นม) โรงเรียน เป็นข้อมูลแบบปฐมภูมิ (Primary Data ) ระหว่างปี 2557 - 2560

5.3 ดำเนินการวิเคราะห์ข้อมูล โดยวิธีทางสถิติ

5.4 สรุปผล เขียนรายงานผลการติดตาม และวิจารณ์

**6. ผลงาน 100% มีผู้ดำเนินการ ดังนี้**

(1) นายนิยม ดาวศรี สัดส่วนผลงาน 80%

(2) นายณัฐ สวาสดิ์รัตน์ สัดส่วนผลงาน 20%

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

7.1 วางแผนการศึกษา ดำเนินงาน รวบรวมข้อมูล และค้นคว้ารวบรวมเอกสาร 5%

7.2 รวบรวมข้อมูลจากผลการตรวจวิเคราะห์ คุณภาพน้ำนม โครงการอาหารเสริม (นม) โรงเรียน เป็นข้อมูลแบบปฐมภูมิ (Primary Data ) ระหว่างปี 2557 – 2560 5%

7.3 ดำเนินการวิเคราะห์ข้อมูล โดยวิธีทางสถิติ 5%

7.4 สรุปและวิเคราะห์ผลการศึกษา และจัดพิมพ์ผลงานและเผยแพร่ 5%

**8. ประโยชน์ที่คาดว่าจะได้รับ**

-

**9. ระบุผลสำเร็จของงาน หรือผลการศึกษา**

- ค่าองค์ประกอบในน้ำนมของศูนย์รับน้ำนมดิบในจังหวัดสระบุรีได้แก่ ค่าของแข็งรวมในน้ำนม (total solid) ค่าของแข็งไม่รวมไขมัน (solid not fat) ค่าไขมันในน้ำนม (% fat) และค่าโปรตีนในน้ำนม (% protein) โดยรวมผ่านเกณฑ์มาตรฐาน มกอช. (มกษ. 6402-2552) และ มกอช. (มกษ.6003 – 2553 )ทั้งนี้จากการวิเคราะห์แยกรายปีงบประมาณยังพบว่าค่าเฉลี่ยในปีงบประมาณ 2559 และ 2560 มีแนวโน้มสูงขึ้นจากปีงบประมาณ 2558 อย่างมีนัยสำคัญทางสถิติ แสดงให้เห็นว่าเกษตรกรเริ่มมีความเข้าใจที่ถูกต้องในการจัดการด้านอาหารสัตว์และการกำหนดสัดส่วนอาหารข้นและอาหารหยาบให้เหมาะสมมากยิ่งขึ้น ส่วนค่าเม็ดเลือดขาวในน้ำนมโดยภาพรวมมีค่าสูงกว่าเกณฑ์มาตรฐานเล็กน้อยและมีแนวโน้มดีขึ้นในแต่ละปีงบประมาณแต่ยังพบว่ามีบางศูนย์รวมรวมน้ำนมดิบค่าเฉลี่ยเม็ดเลือดขาวยังสูงกว่าเกณฑ์มาตรฐานอยู่ ซึ่งแสดงให้เห็นว่าในภาพรวมคุณภาพน้ำนมดิบของศูนย์รวบรวมน้ำนมดิบในจังหวัดสระบุรีที่เข้าร่วมโครงการนมโรงเรียนอยู่ในเกณฑ์ดีแต่ยังคงพบปัญหาเรื่องเต้านมอักเสบภายในฟาร์มของเกษตรกรอยู่ และเมื่อวิเคราะห์แยกตามฤดูกาลพบว่าในฤดูฝนค่าองค์ประกอบในน้ำนมในภาพรวมดีกว่าฤดูกาลอื่นๆ อย่างมีนัยสำคัญทางสถิติ ซึ่งเป็นฤดูกาลที่มีพืชอาหารสัตว์ที่สมบูรณ์และเพียงพอ ดังนั้นควรมีการส่งเสริมให้เกษตรกรมีการวางแผนการสำรองพืชอาหารสัตว์ที่ดีมีคุณภาพให้เพียงพอในแต่ละฤดูกาลเพื่อที่จะทำให้ค่าองค์ประกอบทางเคมีในน้ำนมนั้นมีค่าผ่านเกณฑ์มาตรฐานการรับซื้อตลอดทั้งปี ควบคู่ไปกับการสร้างความเข้าใจที่ถูกต้องในการจัดการปัญหาเรื่องเต้านมอักเสบภายในฟาร์มให้กับเกษตรกร

**10. ความยุ่งยากในการดำเนินการ/ปัญหา/อุปสรรค**

- มีข้อมูลในการดำเนินการจำนวนมาก จึงจำเป็นต้องมีความละเอียดรอบคอบในการตรวจสอบข้อมูลและการนำข้อมูลต่างๆ มาใช้ในการดำเนินการ และเมื่อพบปัญหาคุณภาพน้ำนมดิบ สำนักงานปศุสัตว์จังหวัดสระบุรีได้ดำเนินการแก้ไขปัญหาดังกล่าว พบว่า ศูนย์รวบรวมน้ำนมดิบและสหกรณ์ยังขาดการจัดเก็บข้อมูลและบุคลากรที่เข้าไปแนะนำให้เกษตรกรแก้ไขปัญหาคุณภาพน้ำนมดิบ ดังนั้นจึงควรมีการเก็บข้อมูลและวิเคราะห์ข้อมูลในระดับฟาร์มอย่างต่อเนื่องเพื่อวิเคราะห์ปัญหาได้อย่างตรงจุดทั้งในด้านการจัดการฟาร์ม การจัดการทางด้านอาหาร สุขภาพ และคุณภาพน้ำนม และนอกจากนี้แล้วทางสหกรณ์เองควรมีการเพิ่มจำนวนนักวิชาการหรือนักส่งเสริมประจำศูนย์รวบรวมน้ำนมดิบให้มากขึ้นเพื่อให้มีการเข้าตรวจเยี่ยมฟาร์มและประเมินติดตามการจัดการฟาร์มของเกษตรกรได้อย่างทั่วถึงและสม่ำเสมอมากยิ่งขึ้น รวมไปถึงมีการนำเทคโนโลยีมาช่วยในการจัดเก็บและวิเคราะห์ข้อมูลเพื่อให้เกิดความรวดเร็วและแม่นยำมากยิ่งขึ้นเป็นการยกระดับมาตรฐานฟาร์มของเกษตรกร

**11. การนำไปใช้ประโยชน์ หรือคาดว่าจะนำไปใช้ประโยชน์**

จากผลการศึกษาในครั้งนี้ จะเป็นประโยชน์ให้สำนักงานปศุสัตว์สระบุรี หรือหน่วยงานที่เกี่ยวข้องนำข้อมูลไปใช้ เพื่อเตรียมความพร้อมในเฝ้าระวัง ป้องกัน ดูแล แก้ปัญหาการในโครงการอาหารเสริม (นม) โรงเรียน และเกษตรกรผู้เลี้ยงโคนมต่อไป

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ..………………………………

(นายณัฐ สวาสดิ์รัตน์)

ผู้เสนอผลงาน

........../ ................../............

ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ

ลงชื่อ………………………..……

(นายนิยม ดาวศรี)

ตำแหน่ง…นายสัตวแพทย์ชำนาญการพิเศษ…..

ผู้ร่วมดำเนินการ

............/ …………….. /………….

ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความจริงทุกประการ

ลงชื่อ.........................................

(.........................................)

ตำแหน่ง..............................................

............/ …………….. /………….

หมายเหตุ หากผลงานมีลักษณะเฉพาะ เช่น แผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจาณาของคณะกรรมการได้

**เอกสารหมายเลข 4**

**ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ**  นายณัฐ สวาสดิ์รัตน์

เพื่อประกอบการแต่งตั้งให้ดำรงตำแหน่ง นายสัตวแพทย์ชำนาญการพิเศษ ตำแหน่งเลขที่ 2439

สำนักงานปศุสัตว์จังหวัดสระบุรี

**เรื่อง** การศึกษาความพร้อมในการบริหารจัดการแบบบูรณาการของโครงการอาหารปลอดภัยจังหวัดสระบุรี

**หลักการและเหตุผล**

เนื้อสัตว์และผลิตภัณฑ์จากสัตว์ เป็นแหล่งอาหารโปรตีนหลักที่มีประชาชนชาวสระบุรีนิยมบริโภค การแข่งขันในการผลิต แปรรูป สนองตามความนิยมของการบริโภคจึงมีสูง ในช่วงที่ผ่านมาการแก้ไขปัญหาการใช้สารเร่งเนื้อแดงในสุกรของกรมปศุสัตว์ร่วมกับกระทรวงสาธารณสุขได้ผลเป็นที่น่าพอใจ รวมทั้งการพัฒนาการเลี้ยงสัตว์เข้าสู่ระบบฟาร์มเลี้ยงสัตว์มาตรฐานมีมากขึ้น ประกอบกับกระแสความตระหนักในเรื่องการบริโภคอาหารเพื่อสุขภาพของประชาชนมีมากขึ้น ความใส่ใจในการเลือกบริโภคอาหารที่สะอาด ปลอดภัยมีมากขึ้น ดังนั้นความต้องการเนื้อสัตว์ที่สะอาด ปลอดภัยจากสารตกค้าง หรือการปนเปื้อนเชื้อก่อโรคจึงมีความต้องการมากขึ้นตามมา โดยเฉพาะในกลุ่มสังคมเมือง และแม้แต่ผู้ผลิตเองก็เริ่มให้ความสำคัญในเรื่องความปลอดภัยด้านอาหารมากยิ่งขึ้นเช่นกัน ที่ผ่านมาโครงการอาหารปลอดภัย (Food safety) ของรัฐบาลเป็นการดำเนินการแบบบูรณาการหลายหน่วยงาน เนื่องจากต้องดำเนินการให้ครบวงจรของห่วงโซ่อาหาร (Food chain) ตั้งแต่ต้นน้ำ กลางน้ำ ปลายน้ำ แต่ละหน่วยงานรับผิดชอบในแต่ละขั้นตอนตามอำนาจหน้าที่ ที่มีอยู่ ทำให้การดำเนินการไม่เป็นเอกภาพ มีความล่าช้า ไม่เห็นผลเป็นรูปธรรมอย่างชัดเจน ประกอบกับบางส่วนต้องใช้งบประมาณลงทุนที่สูง เช่น การก่อสร้างโรงฆ่าสัตว์ที่ได้มาตรฐาน เป็นต้น ดังนั้นการศึกษาความพร้อมเพื่อกำหนดแนวทางการบริหารงานแบบบูรณาการของโครงการเนื้อสัตว์ปลอดภัยจังหวัดสระบุรี ไม่ว่าจะเป็นลักษณะกำหนดในรูปแบบยุทธศาสตร์ 4 ปี หรือแผนปฏิบัติงานประจำปี จะเพิ่มประสิทธิภาพในการส่งเสริมกระบวนการผลิตเนื้อสัตว์ปลอดภัยของจังหวัดสระบุรีต่อไป

**บทวิเคราะห์/ แนวคิด / ข้อเสนอ (แผนงาน/โครงการ) ที่ผู้ประเมินจะพัฒนางาน**

ปัจจุบันห่วงโซ่ของกระบวนการผลิตเนื้อสัตว์ปลอดภัยจังหวัดสระบุรีในระดับต้นน้ำ (ฟาร์มเลี้ยงสัตว์) มีศักยภาพในการเลี้ยงสัตว์ที่มีคุณภาพในปริมาณที่เพียงพอต่อความต้องการบริโภคภายในจังหวัด โดยมีระบบมาตรฐานฟาร์มเลี้ยงสัตว์ ฟาร์มปลอดสารเร่งเนื้อแดง การปรับระบบการเลี้ยงไก่พื้นเมือง ตลอดจนการส่งเสริมการจัดตั้งกลุ่มเกษตรกรผู้เลี้ยงสัตว์ เป็นกลไกในการควบคุมคุณภาพการเลี้ยงสัตว์ แต่ในระดับกลางน้ำ (โรงฆ่าสัตว์ โรงแปรรูปเนื้อสัตว์) และระดับปลายน้ำ (สถานที่จำหน่ายเนื้อสัตว์ การประชาสัมพันธ์ ให้ความรู้เกี่ยวกับ Food education) ถึงแม้จะมีการดำเนินการมาอย่างต่อเนื่องแต่กำลังการผลิตในระดับกลางน้ำ และปลายน้ำ ยังไม่เพียงพอต่อความต้องการบริโภคภายในจังหวัด ซึ่งปัญหา/อุปสรรคในการดำเนินงานส่วน ได้แก่ ผู้ประกอบการยังขาดเงินทุนในการดำเนินการ การบังคับใช้กฎหมายกับผู้ฝ่าฝืนยังไม่เห็นเป็นรูปธรรม การส่งเสริมยังไม่ทั่วถึงและบางอย่างขาดความต่อเนื่อง และที่สำคัญหน่วยงานที่เกี่ยวข้องยังไม่เข้าใจถ่องแท้ ในบทบาทและหน้าที่ หรือแนวทางปฏิบัติงานในการดำเนินงาน ดังนั้นการกำหนดยุทธศาสตร์การส่งเสริมการผลิตเนื้อสัตว์ปลอดภัยของจังหวัดสระบุรี และแผนปฏิบัติงานประจำปีโดยกำหนดกิจกรรม ตัวชี้วัด และผู้รับผิดชอบที่ชัดเจนจะทำให้เกิดการบูรณาการระหว่างภาคส่วนที่เกี่ยวข้องอย่างเป็นรูปธรรม ช่วยเพิ่มประสิทธิภาพการดำเนินงาน เพิ่มโอกาสในการได้รับสนับสนุนงบประมาณ ซึ่งนั่นจะเพิ่มการผลิตเนื้อสัตว์ที่ปลอดภัยในปริมาณที่เพียงพอกับความต้องการบริโภคภายในจังหวัดสระบุรีตามมา

**ผลที่คาดว่าจะได้รับ**

1. จังหวัดสระบุรีมีแนวทางในการพัฒนากระบวนการผลิตเนื้อสัตว์และผลิตภัณฑ์จากสัตว์ปลอดภัย

ต่อผู้บริโภค เป็นมิตรต่อสิ่งแวดล้อม ได้รับการยอมรับ และสามารถแข่งขันในตลาดระดับที่เป็นสากลได้

1. หน่วยงานที่เกี่ยวข้องดำเนินโครงการอาหารปลอดภัยจังหวัดสระบุรีแบบบูรณาการทุกภาคส่วน
2. ประชาชนสามารถเข้าถึงข้อมูลข่าวสารที่เกี่ยวข้องกับความปลอดภัยด้านอาหาร สามารถเลือกซื้อ

เนื้อสัตว์และผลิตภัณฑ์จากสัตว์ได้ถูกต้องและปลอดภัยในการบริโภค

**ตัวชี้วัดความสำเร็จ**

1. จังหวัดสระบุรีสามารถผลิตเนื้อสัตว์และผลิตภัณฑ์จากสัตว์ที่สะอาด ปลอดภัยต่อผู้บริโภค

2. ประชาชนสามารถรับทราบข้อมูลข่าวสารที่เกี่ยวข้องกับความปลอดภัยด้านอาหารได้อย่างรวดเร็ว

**ลงชื่อ…………………….……………..**

(นายณัฐ สวาสดิ์รัตน์)

ผู้เสนอแนวคิด .........../ ……………. /………..

## **การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ นายณัฐ สวาสดิ์รัตน์

ตำแหน่ง นายสัตวแพทย์ชำนาญการ ตำแหน่งเลขที่ 2439

ขอประเมินเพื่อแต่งตั้งให้ดำรงตำแหน่งนายสัตวแพทย์ชำนาญการ(เพื่อรับเงินประจำตำแหน่ง)

ตำแหน่งเลขที่ 2439 กลุ่ม/ฝ่าย พัฒนาคุณภาพสินค้าปศุสัตว์

สำนักงานปศุสัตว์จังหวัดสระบุรี

### การพิจารณา (**คะแนนเต็ม 100 คะแนน)**

๑. ผลงาน/ผลการปฏิบัติงานย้อนหลัง 3 ปี 50 คะแนน ได้รับ ……...คะแนน

๒.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50 คะแนน ได้รับ ……....คะแนน

รวม ……….คะแนน

ลงชื่อ……………………………………………..

( ............................................. )

ตำแหน่ง ..............................................

............./ ………………. /…………..

**หมายเหตุ** ผู้ที่ผ่านการประเมินต้องได้รับคะแนนไม่ต่ำกว่า 80 คะแนน

**เอกสารประกอบการเข้ารับคัดเลือกเพื่อประเมินผลงานทางวิชาการ**

**(เอกสารหมายเลข 1-4)**

ระดับชำนาญการพิเศษประเมินเพื่อรับเงินประจำตำแหน่ง


ผู้เสนอผลงานทางวิชาการ

นายสัตวแพทย์ณัฐ สวาสดิ์รัตน์

กลุ่มพัฒนาคุณภาพสินค้าปศุสัตว์

สำนักงานปศุสัตว์จังหวัดสระบุรี

โทรศัพท์ 036-211028, 085-6145556

 **บันทึกข้อความ**

**ส่วนราชการ** สำนักงานปศุสัตว์จังหวัดสระบุรี (กลุ่มพัฒนาคุณภาพสินค้าปศุสัตว์ โทร ๐-๓๖๒๑-๑๐๒๘)

**ที่** สบ ๐๐๐๘/ **วันที่** มิถุนายน ๒๕๖๓

**เรื่อง** ขอส่งแบบประเมินคุณสมบัติบุคคลและผลงาน (เอกสารหมายเลข ๑-๔) ของนายณัฐ สวาสดิ์รัตน์

**เรียน** ผู้อำนวยการกองการเจ้าหน้าที่

ตามหนังสือกรมปศุสัตว์ที่ กษ ๐๖๐๒/ว ๒๔๘๕ ลงวันที่ ๑ มิถุนายน ๒๕๖๓ เรื่อง การคัดเลือกบุคคลที่จะเข้ารับการประเมินผลงานเพื่อแต่งตั้งให้ดำรงตำแหน่งประเภทวิชาการระดับชำนาญการ ระดับชำนาญการพิเศษ และขอรับเงินประจำตำแหน่ง ครั้งที่ ๓/๒๕๖๓ ซึ่งนายณัฐ สวาสดิ์รัตน์ ตำแหน่งนายสัตวแพทย์ชำนาญการ เลขที่ตำแหน่ง ๒๔๓๙ กลุ่มพัฒนาคุณภาพสินค้าปศุสัตว์ สำนักงานปศุสัตว์จังหวัดสระบุรี เป็นผู้ที่มีรายชื่อตามบัญชีผู้มีคุณสมบัติเบื้องต้นที่จะเข้ารับการประเมินผลงาน เพื่อดำรงตำแหน่งประเภทวิชาการ ระดับชำนาญการพิเศษ นั้น

บัดนี้ นายณัฐ สวาสดิ์รัตน์ ได้ดำเนินการจัดทำแบบประเมินคุณสมบัติบุคคลและผลงาน (เอกสารหมายเลข ๑-๔) เสร็จสิ้นแล้ว และขอส่งแบบประเมินคุณสมบัติของบุคคลและผลงาน ตามเอกสารที่แนบมาพร้อมนี้

จึงเรียนมาเพื่อโปรดทราบ